Downloaded from YTS.MX
Végre megérkezett.
Örökké tartó ajándék.
Tizenhárom évvel az Avatar után.
Official YIFY movies site: YTS.MX
A folytatás készen áll arra, hogy még messzebbre vigyen.
Mit lát ebben a filmben a közönség, amit máshol még nem láthatott?
Adok tíz dolcsit, ha mutat olyat,
amit máshol már láthatott.
Ma este a színfalak mögé kalauzoljuk önöket,
Pandora varázslatos világába.
Jim azt kérdezte: „Bele akarsz
szeretni egy kék, 275 centis nőbe?”
Persze, feleltem.
És ők most már nem csak egy szökésben lévő pár.
Bárhová is megyünk, ez a család a menedékünk.
Hanem egy pár, és a gyerekeik, szökésben.
És a víz alatt menekülnek.
Az elején el akartam kerülni.
Idegőrlő visszatartani a levegőt!
Most pedig bemegyünk abba a tartályba.
Versenyeztünk, hogy ki tudja tovább visszatartani a levegőt.
Ez az, haver, azt nézd meg!
Az elsüllyeszthetetlen Kate Winslet újra összeáll James Cameron rendezővel
huszonkét évvel a Titanic után.
Jobb, mint egy fűzőben lenni
egy süllyedő hajón, az tuti.
Sigourney Weaver hihetetlen időutazása.
Azon gondolkodtam, hogy tudnám Sigourney-t befűzni?
Azt mondta, hogy „Mindketten tudjuk, hogy lélekben 14 vagy,
szóval nem hiszem, hogy gond lesz.”
A stáb pedig elviszi önöket a „kékszőnyeges” premierre.
Jöjjön velem!
A világ legjobban várt folytatására?
Az Avatar: A víz útja…
Megérte várni.
Itt van Chris Connelly.
Az Avatar, ami 75 millió dollárt hozott be…
Rekordhétvége az ország mozijaiban.
Az Avatar a bevételi lista élére tör.
Mikor az Avatar először a moziba került 2009. decemberében…
Igen, nézzük!
…senki nem látott még hozzá foghatót.
Istenem!
2010-re úgy tűnt, hogy már a világ minden embere megnézte.
Látlak.
Emlékszem, dolgoztam rajta,
úgy három évig, mielőtt láttam volna egy kész jelenetet.
Nem volt biztos, hogy működik.
Merészség volt, tudja?
ÍRÓ/RENDEZŐ/PRODUCER/SZERKESZTŐ
És ami létrejött, és ahogy az emberek fogadták, csodálatos volt.
Évekkel korábban James Cameron író/rendező/producer
meghódította Hollywoodot a Titanic-kal.
Hihetetlen öröm.
És most újra megtörtént.
Jim azt mondta, hogy utazzunk el, mikor kijött a film…
…és hogy senki ne mondja, milyen a nézettség.
Eltűntem, és mikor visszatértem a társadalomba,
az életem felfordult, az emberek másként néztek rám.
Az SNL női és férfijai a popkultúrát idézték.
Téged választalak.
Téged választalak, Neytiri.
Főhajtás a Simpson-család…
és talkshow-k előtt.
Mi a helyzet, Loki?
Itt a kávéja, O'Brien úr.
Az Avatar világrekordot döntött.
A leggyorsabban érte el a milliárd dollárt.
Méghozzá 19 nap alatt. Óriási.
A SZÓRAKOZÁS ROVAT VEZETŐJE, ANDSCAPE
Az Avatar vált minden idők legjövedelmezőbb mozifilmjévé.
Az élőszereplők és a mozgásrögzítés keveréke,
filmművészeti ritkaság 3D-ben.
Lenyűgöző, ugye?
Úttörő, lélegzetelállító képeken keresztül mutatja be a nézőnek Pandorát.
Készen állsz.
Zoe Saldaña Neytirije, és a többi na'vi,
elvezet minket egy csodálatos világba, ahol a mágia lehetőségeit
és a természettel való harmóniát támadja az emberiség.
- Tűz! - Tűz!
Ez volt az első alkalom, legalábbis a hozzám hasonlóknak,
ahol a klímaváltozásról hallottunk…
…és tiszta képet kaptunk arról, hogy mi történhet.
Az eredmény egy akciódús, lélegzetelállító út,
egy annyira idilli világban…
ami olyan, mint Sam Worthington Jake Sully-ja…
Üdv az új testedben.
…egyesek sosem akarták otthagyni,
és ezt az érzést az Avatar sok rajongója osztja
ahogy az HBO John Wilson tanácsai című sorozatában is kifejezték.
A kórtörténetem szerint folyamatosan igyekszem kiszabadulni a valóságból.
És az Avatar olyan módon segített ebben,
amit korábban még sosem tapasztaltam.
Világszerte sláger, és egy Disney World-látványosság…
Üdv Pandorán!
…akkora siker lett, hogy Cameron azon tűnődött, hogy örökre
felhagy a filmkészítéssel.
Abbahagyhatta volna, kiszállhatott volna.
Miért döntött úgy, hogy visszaül, és elmond még egy sztorit?
Válaszút elé kellett állnom.
Akarok még egy Avatart?
El akarom érni, hogy kétszer ugyanoda csapjon a villám?
„Vagy nagyot csinálok, vagy hazamegyek.”
Mindkettőt megtette,
Új-Zélandra költözött,
és úgy döntött, hogy kibővíti az Avatart
öt filmre.
És kiterjeszti az első Avatar környezetét,
oda, ami Jim Cameront mindig vonzotta
a filmekben és az életben is…
a mélységbe.
Úgy voltam vele, bemegyek az útvesztőbe,
meglátjuk, hová jutunk,
átvitt és szó szerinti értelemben,
az óceán mélyére tartunk.
Az Avatar: A víz útjában
családot ad a szeretett karaktereinek.
De egy dolgot tudok.
Bárhová is megyünk, ez a család lesz a menedékünk.
Ők most már, tudja, nem csak egy szökésben lévő pár.
Hanem egy pár, és a gyerekeik, szökésben.
Szóval sokkal nehezebb a szívük.
Nem akarok elkésni a saját bulimról.
Évekkel az Avatar vége után, A víz útjában Jake és Neytiri,
az első film szeretői és hősei,
egy fészekaljnyi gyereket gondoznak.
Mi volt fontos magának a kevert családban?
Kevert fajú család, ha a dinamikára gondol.
Tudja, Jake gyakorlatilag részben ember.
Egy ember egy na'vi testében, de valójában egy Avatar testében.
Neytiri pedig egy tisztavérű na'vi,
szóval hogy tekint rájuk a közösségük,
és, ami még fontosabb, a gyerekeikre?
A szülőséggel járó felelősségek hatással vannak a krízisre adott reakciójukra.
Az emberek visszajöttek,
és újra háborúba kell menniük, fegyvert ragadnak.
De gyerekeik vannak. Hogy néz az ki?
Szerintem mindenkit megszólít, minden családot.
Arról szól, mennyi mindenre
képes az ember a családja biztonságáért.
El kellett hagyniuk Neytiri otthonát.
Egy tengeri klán fogadja be őket.
Partra vetett hal történetnek hívtuk.
Alkalmazkodniuk kellett a vízi élethez,
ahogy a színészeknek.
A család víz alá helyezéséhez
jelentős fejlesztések kellettek a filmkészítésben.
És a szereplőkre is egyedi kihívás várt.
Nem szoktak megijeszteni Jim ötletei.
Szerintem mindig inspirálók.
Adjatok nekem két… távoli képhez hasonlót.
Nem tud minden választ.
Vannak elképzelései, hogy mit akar elérni,
és rajtunk kísérletezik.
Nehéz nemet mondani neki.
Inkább azt csinálnám. Ettől félek.
Ezeket nem mondhatod neki.
Mert hisz benned,
és mivel elhiszi, hogy képes vagy rá,
így muszájnak érzed.
Jól kiképeztek minket erre.
A különleges Jimben…
PRODUCER
…az álmai.
Megálmodja ezeket,
és van elég tudása ahhoz, hogy megvalósítsa őket.
És ki tudna jobban a segítségére lenni,
mint a színésznő, aki csatlakozott hozzá 25 éve,
a mozitörténelem legjobb szerelmi történetében?
Csak…
Zoe bízik bennem, Sam bízik benne, Sigourney is.
Nem tudtam, hogy Kate-tel hányadán állunk majd.
Nem tudtam, lesz-e valami fenntartása az ellen,
hogy újra nekem játsszon.
Kate Winslet válasza, később még rátérünk,
tisztázta a nagyját annak, ami új
az Avatar: A víz útjában, Cameron saját evolúciójának részeként.
James Cameronról tudni kell, hogy a forgatáson,
kevés olyan dolog van, amit ne tudna jobban, vagy legalább
olyan jól csinálni, mint bárki más.
Az egyik a színészkedés.
A másik az élelmezés.
Forradalmi filmkészítés,
hatalmas költségvetés és elvárások…
az első előzetest nevetséges módon 148 millióan nézték meg az első 24 órában.
Újabb nagy kockázatú, nagy jutalommal kecsegtető pillanat James Cameronnak.
Olyan, mint a Holdraszálláson dolgozni.
Öt éve építjük a rakétát,
és vagy felrobban felszálláskor, vagy eléri a célt.
De még nem tudtam eldönteni.
Mivel páratlan eredményére egy olyan világ vár, ami más,
mint ami az Avatart várta 2009-ben,
meg tudja vajon ugyanúgy érinteni A víz útja a mozinézők szívét és elméjét?
Cameron szerint igen.
Milyen jellegű történetet akart a világnak adni
a második Avatar-filmben?
Szerintem az első filmnek lelke van,
folytatni akartam,
ami a megmaradt természetes helyek körül forog,
és hogyan kebelezi be őket a civilizáció.
De bele is szerettem a karakterekbe,
Jake-be és Neytiribe,
milyen lehet vajon a szerelmük 15 évvel később?
Mennyivel lehet még erősebb a történet?
Neytiri teljes egészében az Avatar-filmek szíve.
Neytiri, ahogy a mozgásrögzítésen keresztül,
James Cameron rendezőnek
eljátssza a hihetetlen Zoe Saldaña.
A jelenetek ritmusa és a történet előremozdulása
hihetetlenül erőteljes.
J.J. Abrams Star Trek-filmjeitől kezdve…
Vészhívást kaptunk a USS Kobayashi Marutól.
James Gunn A galaxis őrzői-sorozatáig…
Tiszteletreméltó ember vagy.
…Saldaña lett a Cameronhoz hasonló franchise-rendezők egyik sztárja.
Akik mindannyian, legalábbis Zoe szerint, felismerik lázadó szellemét.
Szerintem látnak valamit bennem,
amit látnak önmagukban is.
Olyanokat hallok, hogy kívülálló, csodabogár, kis hal.
És ezekkel a szavakkal írtam le magam, amikor fiatalabb voltam.
Azt szeretem Zoéban, hogy akár tetszik, akár nem,
van hangja, és nem fél használni.
Nagyon erős, nagyon magabiztos.
És mindenekfelett hihetetlenül bátor.
Bevándorlók gyermekeként, színesbőrű nőként,
egy hatalmas, üres teret
adott nekem, ahol bármi lehettem, ami lenni akartam.
De szükségem volt arra, hogy e világok vezetői
higgyenek bennem, és megtették.
Ez az otthonunk!
Zoe visszajött, és azt hiszem, a legelső napján
kimondta a kedvenc soromat a filmből.
Én pedig éreztem, hogy Neytiri visszajött.
Ahogy Jake Sully is.
Nincs tervem, de meg tudom védeni ezt a családot,
arra képes vagyok!
Hátrahagyta emberi alakját.
Apává vált.
Érzem őt, apa.
Először csapdába esett az emberek iránti hűség
és a na'vik iránti hűség közt.
Védd meg a népet!
Ezúttal a között kell döntenie,
hogy legendás na'vi harcos marad, vagy felelősséget vállal a családjáért.
Színészként Sam Worthington egy másik sorozatban is szerepelt.
Három Black Ops videojátékban is szerepelt
a Call of Duty franchise-ban.
Az Avatar főszereplőjeként kivirágzik a Cameronnal való munka során.
Jim az a fickó, akinek mindig a katonája leszek.
Jimért bármit megtennék,
de mellettem van az árokban.
Sam a saját katonája, és hihetetlen erőt tud kimutatni,
hihetetlen erőt és vezetői készséget csak a hangján át.
Ha elrejtenek minket, meghalnak.
És a karakter és Sam valódi élete több, mint hasonló,
mert van két fia.
Erősnek, erős szívűnek kell lenned.
Sok szempontból Sam a történet központja, sarokköve.
De van majdnem egy teljes felvonás,
ami a gyermekeket követi.
A víz útja családtagjait keresve
az Avatar csapata széleskörűen kutatott,
hogy megtalálja Pandora lakóinak következő generációját.
Látlak.
Több, mint 15 000 jelentkező volt.
Ne maradj le!
Négyezer-hatszázhatvankettőt megnéztünk.
Kiválogattuk őket, és 16 gyermek jött el tesztekre.
SZEREPOSZTÓ RENDEZŐ
NÉV: JAMIE FLATTERS, KOR: 22 KARAKTER: NETEYAM
Az elsőszülött esetén
a brit Jamie Flatters volt kiemelkedő az eredeti monológjával…
Már csatlakozhatok a sereghez, fizethetek adót, házasodhatok.
De nem szavazhatok.
és ezzel el is nyerte a szerepet.
Mikor LA-be mentem az utolsó körre, azt mondták,
hogy csak egy lehetőség vagyok. Túl öreg vagyok hozzá.
És ha 16 évesen túl öreg vagy,
akkor eléggé… válságba kerülsz, nem?
Emlékszem, 2017. februárjában kaptam meg az értesítést,
és annyira izgultam, hogy véletlen egy héttel hamarabb mentem.
Színésznő és énekes/dalszövegíró.
California sun
NÉV: TRINITY JO-LI BLISS, ÉLETKOR: 13 KARAKTER: TUKTIREY
Trinity Bliss kisbaba volt, mikor kijött a film.
Jake és Neytiri legkisebb gyermekét, Tukot játssza.
Jim, mint rendező,
rászánja az időt arra, hogy elmagyarázza a körülöttünk lévő Pandorát,
így mindannyian bekerülhetünk abba
a csodás világba, amit létrehozott.
Ő is egy újabb ragyogó ember, tudja?
Mindig tudta a szöveget. Nem hibázott.
De emellett teljesen spontán volt,
és kitalált olyasmiket, amik illettek a karakterhez.
Volt, ami bekerült a filmbe.
NÉV: BAILEY BASS, KOR: 19 KARAKTER: TSIREYA
És ott van Bailey Bass.
Most 19, kétéves kora óta modell.
Nem volt sok tapasztalatom,
és ezért azt hittem, borzalmas voltam.
Most Tsireyát, a klán vezetőjének lányát játssza.
Az Avatar volt az én nagy pillanatom, amikor elhittem,
hogy színész leszek.
Ez a szerep több módon is megváltoztatja Bailey életét.
Nem úgy nőttem fel… Elég szeretetet kaptam gyermekkoromban,
de anyagilag nem voltunk jó helyzetben.
De mindig mindent megoldottunk, mert anyukám a legjobb.
Ott ülök az autójában,
és a sírás kerülget,
mert eljött a pillanat az életemben,
a karrieremben, amikor gondoskodhatok a családomról.
NÉV: JACK CHAMPION, ÉLETKOR: 18 KARAKTER: GEKKÓ
A Gekkót játszó virginiai Jack Champion
már szerepelt kasszasikerekben.
Az ott ő a biciklin a 2019-es Bosszúállók: Végjátékban.
Tíz másodpercig látszom, és Paul Ruddal dolgoztam.
Úgy voltam vele, elrepülők Los Angelesbe
és megpróbálom az Avatart.
Azt mondta, jó ötlet, és sok szerencsét kívánt.
Mikor újra találkoztunk, mondtam, hogy megcsináltam.
Le volt nyűgözve.
Már magasabb vagyok nála.
A forgatáson Trinity és Jack
kezelték A víz útja káromkodós perselyét.
Azért találták ki, hogy a fiatal füleknek megfelelő nyelvet használjanak.
A P betűs öt dollár volt… a B betűs pedig egy…
Sam és Lang? Istenem!
Elsősorban Sam töltötte a perselyt, és megkérdezte,
hogy kezdhetné-e a napot mínusz 40 dollárban.
De próbálkozott.
Néhány szót kicserélt a hotdogra.
Az összegyűlt pénz egy kutyaklinikának ment, de mi lett volna, ha…
Te adakoztál a perselynek, Jim?
A film is kijött volna belőle, ha kell beletennem.
Nem agresszívek.
Nyugalom, katona.
Összhangban Pandora csodáival, átitatva a na'vik tiszteletével.
Dr. Grace Augustine az első Avatarban…
Gyerünk, Grace!
…a biztonságukra törekedett.
Egy fegyveres idióta elég.
Míg emberként…
Romlik a kapcsolat a bennszülöttekkel.
Megesik, ha gépfegyverrel lő rájuk.
…a nagyszájú tudós azon dolgozott, hogy megakadályozza a na'vik elűzését.
Parker, normális mederbe kell terelni ezt a dolgot.
Fogja már be a kereplőjét!
Nem fogom be, bakák ura!
Most mi lesz, lelő?
Sigourney Weaver, háromszoros Oscar-jelölt színésznő,
akit elismertek egy tudós, Dian Fossey eljátszásáért a Gorillák a ködbenben…
Ha még egyszer meglátom itt a hússzállítójával,
esküszöm, hogy egy életre ellátom a baját!
…Katharine Parkerért, a Dolgozó lányban…
Ez a nő pedig a titkárnőm!
Nem az!
Nem az? Kérdezd meg!
…és Ellen Ripleyért az 1986-os A bolygó neve: Halálban,
amit Cameron írt és rendezett,
aki 36 éve egy, a karrierjét meghatározó sort adott Weaver szájába.
Nem fogod bántani a gyereket, te dög!
Ezzel biztosította Ripley helyét nemtől függetlenül
a legnagyobb akcióhősök között, és a Cameronnal való kreatív
kapcsolatát az első Avatarban, és azon túl.
Sok mindent értékelek benne.
Hihetetlenül nagylelkű. Hisz bennünk.
Remek barát.
Tudja, ha valami igazán nagy bajba kerülnék, Jimet hívnám.
De még ilyen közeli barátok között is a mai napig van egy titok.
Mennyi ideje ismerte Jim Cameront,
mielőtt megtudta, hogy egy Titanic nevű projektben
kezdte a karrierjét?
Sosem mondtam el neki.
Weaver Titanic-ja, egy vígjáték, egy 1976-os off-Broadway színdarab.
Nem tud róla.
Nem volt akkora siker, mint a film.
Grace…
Az első Avatar végén úgy tűnt,
hogy Dr. Grace Augustine kilehelte a lelkét.
Grace…
Egy ebéd során beszéltek róla, hogy újra összeállhatnak az Avatarokra.
Mire emlékszik az ebédből?
Nos, már döntöttem.
Csak bele kellett egyeznie.
Cameron adott Jake-nek és Neytirinek egy örökbefogadott lányt.
Kirit.
NÉV: SIGOURNEY WEAVER KARAKTER: KIRI
A karakter eljátszására a jelölt Sigourney volt.
Rá írtam a karaktert.
Azon gondolkodtam, hogyan tudnám visszahozni a filmbe.
Hogyan mondta el önnek, hogy egy 14 évest szeretne eljátszatni magával?
Tudja, azt mondta…
„Mindketten tudjuk, hogy lélekben 14 vagy.
Nem hiszem, hogy gondot okozna.”
Egy évtizedekkel fiatalabb karaktert
eljátszani talán a legnagyobb színészi kihívás.
Nem hiszem, hogy felajánlotta volna, ha nem ismerjük egymást,
ha nem tudná, milyen lökött vagyok.
Egyébként is ilyen vagyok.
És. tudja, Kiri talán a komolyabb kettőnk közül.
- Megfontolt. - Megfontolt, igen, és kutató.
Szia, anya!
Ahogy tizenéves karaktere, Kiri kutat,
Weaver fel tudta idézni
a saját életének gyermekkori problémáit.
Ahogy sokunknak, nekem is nagyon emlékezetes serdülőkorom volt.
Ilyen magas voltam 11 évesen. Mindenre nagyon jól emlékszem.
Össze akartam menni, el akartam tűnni.
Borzasztóan félénk voltam.
Az elidegenítés érzése ilyen fiatalon,
mikor azt érzed, hogy konfliktusba kerülsz anyáddal, vagy…
Honnan jöttek fel ezek a dolgok?
Mindenre élénken emlékszem.
Szerintem a gyermekek érzései nagyon erősek.
És szerintem Kiri mindent a szívére vesz.
Milyen a szívverése?
Erős.
Kiri külsejét Weaver javasolta Cameronnak,
aki eredetileg Neytiri kész,
tökéletes másaként képzelte el a karaktert.
Azt mondtam neki, hogy ez nem Kiri.
Tudja, Neytiri olyan, mint egy lélegzetelállító istennő,
egy harcos, aki tökéletes és gyönyörű.
Bármire képes.
Egy 13-14 éves lányként
sosem képzelném azt, hogy bármi ehhez hasonló leszek,
meg sem akarnám próbálni.
Cameron meghallgatta?
Meg. Így vált Kiri egy nyugodt külsejű fiatal nőből azzá,
amit félszeg Kirinek hívnak.
Az volt a kihívás magának, hogy színésztársai,
akik fiatalokat játszottak, tényleg gyermekek voltak.
Nagyon hálás vagyok a gyerekeknek,
hogy befogadtak maguk közé.
A fizikai felkészülést velük csináltam.
Elszántam magam, hogy nem leszek az idős hölgy, aki képtelen rá.
Teljesen elkötelezte magát.
Parkourozik való életbeli partnerei mellett.
Nagyobbra a szád, mondd, hogy hah!
Például Jack Championnal, akivel meghallgatáson volt.
A legkedvesebb, legközvetlenebb
ember volt, szórakozásnak állította be az egészet,
nem pedig meghallgatásnak.
Életem egyik legnagyobb élménye volt,
mert volt ott egy helyes kisfiú,
akivel csak megfogtuk egymás kezét, és egyszerűen beleszerettem,
és bár most már egy nagy, magas férfi,
az a 12 éves fiú mindig kedves lesz a szívemnek.
Elfelejtem, hogy ő Sigourney, egyszerűen Kirivé válik, a karakterré.
A karakterré, akit a színész és rendező közötti egyedi bizalom szült.
Jim teljes szabadságot adott nekem. Én pedig csak kiengedtem Kirit.
A munkámnak ezen a pontján
tudom, hogy sok munkát kell belefektetni, át kell gondolni,
és utána csak félre kell állni a karakter elől.
Így nem én voltam a mozgatórugó.
Sokkal inkább maga a karakter.
Én pedig csak futottam utána.
Rendben, az igazság pillanata.
Valakinek megváltozik az élete.
Így is történt, amikor James Cameron Kate Winsletet
választotta a Titanic főszerepére.
Úgy érzem, hogy ez az ember lehetőséget és önbizalmat adott nekem.
Mert fiatal színészként ez rémisztő.
Addig csak egy feltörekvő filmszínész volt a kritikusok által
elismert filmekből, a Mennyei teremtményekből…
Az egész szörnyen romantikus.
…és az Értelem és Érzelemből.
Aztán 1997-ben a Titanic mindössze 22 évesen filmsztárrá tette
Kate Winsletet.
A Titanic várhatóan eléri majd a 200 millió dolláros bevételt
holnap a jegypénztárnál.
Az Oscar-díj közönsége megvadult.
Kate Winslet-rajongók?
- Igen! - Igen!
Ez egy hihetetlen érzés, és nem akarok butának tűnni,
de azon tűnődöm, hogyan történt ez meg velem?
A Titanic esetén nagy szerepet kapott a munkamorálja.
Mikor jött rá, hogy mennyire erős?
Mindig kitartó voltam.
Ezt mindig mondták.
„Kate, te olyan…”
Mindig azt mondták, hogy harcos vagyok.
Mindig ezt mondják.
Évek óta mondják.
Ahogy a Stephen Colberttel való beszélgetésében említi 2017-ben…
- Fázott? - Igen, nagyon fáztam!
Kate Winslet.
A listás, a legjobb színésznőnek járó Oscar nyertese 2009-ben
A felolvasóért.
Nyolc éves lehettem, a fürdőszobatükörbe néztem,
ez pedig egy doboz sampon volt.
Nos, most már nem az!
Aztán, két évtizeddel a Titanic után
újra megjelent egy ismerős arc egy új projekttel.
Kate nyilvánosan beszélt a stresszről, ami a Titanic forgatásán érte.
Azóta barátok vagyunk.
Elástuk a csatabárdot 20 éve.
De nem tudtam, hogy igent mond-e.
Csináljuk.
Újabb lehetőség volt a közös munkára.
Felkínált egy szerepet Winsletnek az Avatar-sagában.
Ronalt játszom.
Jim egy félelmet nem ismerő, kitartó, harcos istennőként írta le,
a vízi törzs főnökeként.
Minden stimmelt.
Maga az első rendező, akivel többedszer dolgozik.
Nem tudtam erről
néhány nappal ezelőttig, valaki mondta.
Szóval leszámolhatunk azzal a régi butasággal.
Izgatott voltam. A gyerekeim…
„Csináld, anya! Meg kell tenned!”
Elolvassuk a forgatókönyvet.
Mintha nem is érdekelte volna őket.
A második Avatar,
és a többi folytatás, Winslet és Cameron újra együtt, a víz,
és még néhány fontos különbség.
Tudja, Titanic, sok víz, mozgó víz.
- Hideg víz. - Hideg víz.
Nem volt igazán módunk rá, hogy megjósoljuk,
hogyan fog viselkedni a víz.
Míg az Avatar forgatásán
a tartály hatalmas volt.
Biztonságos volt.
És hihetetlenül nyugodt.
Jobb, mint fűzőben lenni egy süllyedő hajón.
Nekem elhiheti.
Jól hasznosította a tapasztalatát,
a fiatal színészek vezetője lett a forgatáson.
Egy igazi erőmű, saját jogán sztár,
arra gondoltam, hagyja majd egyáltalán, hogy rendezzek?
A jelek szerint igen és nem.
Kate figyelmesen meghallgatja, amit mondok,
aztán mindenki mást ő rendez a jelenetben.
Egy női, szinte anyai hang kell, hogy azt mondja,
„Rendben, mindenki figyeljen egy kicsit.
Jim többet szeretne látni belőled itt,
igaz, Jim?”
Azt éreztem, te jó ég, játszott a Titanicban.
Ő egy ikon. Szavakba se lehet önteni.
Kate Winslet. Tanulni akarsz tőle.
Ha tanácsot adott, mindig megfogadtam.
Fiatal színészként néha vágytam valakire,
aki azt mondja, hogy hibázni emberi dolog.
Winslet karaktere Ronal, és az iránymutatása
segít megbirkózni az új gondokkal.
Mint amikor a Sully-család kénytelen elhagyni Pandora adott részét,
és kapcsolatba kerül egy másik na'vi klánnal.
Jim ebben hihetetlenül jó,
az erős, talpraesett női szerepek
megalkotásában.
Erőteljesek. A szívüknek élnek.
Jó szándékkal vezetik a népet, igazi vezetők.
Cliff Curtis maori színész játssza a férjét.
Az egyezkedés a törzsek között.
A klánok között. A családok közt.
Megpróbálnak megállapodni.
Hogy fognak kijönni?
Ronal, szerintem érhetően, mindenkivel szemben gyanakvó,
aki esetleg fenyegetheti ezt a harmóniát és békét.
Egy állhatatos anya, akit senki nem állíthat meg,
ha a családja és törzse biztonságáról van szó.
A Winslet által játszott Ronal terhesen indul a csatába.
Öt gyerekkel arra gondoltam,
mindenki a nők erejéről beszél.
De sosem mutatják, hogy egy terhes nő fizikai dolgokat tesz,
küzd a saját vagy gyermekei életéért.
Nem ismerek olyan nőt, aki terhesen
nem csinált semmit.
Hegyeket másztam terhesen.
Istenem, szerintem egy hegy
tetején voltam, mikor elment a magzatvizem.
Csodálatos látni ezt a képernyőn.
Cliff Curtis karaktere Ronal hasára teszi a kezét,
és azt mondja, maradnia kéne. De ő harcol.
Felkapja az atlatl lándzsáját, kisétál, és szétrúg néhány segget.
Huszonöt évvel azután, hogy történelmet
írtak, Winslet és Cameron vigyáznak egymásra.
Azt mondtam, visszafogjuk, hogy ne álljon az útjába egy újabb
Emmy vagy Oscar felé.
De mindent beleadott.
Mert egy Kate-kaliberű színész
nem akarja azt hallani, hogy nem tette.
És ő mindent beleadott.
És pedig azt tette a fiatal színészekkel, amit Cameron tett egykor vele.
A dolgom a forgatáson, hogy mindenkit sikerre vigyek.
Mindenki képes nevelni a másikat, és azt mondani neki,
hogy meg tudja csinálni.
Kedves volt tőle, hogy nekem hagyta ezt.
Egyetlen rendező sem végzett jobb munkát a víz alatti
életben maradás vagy halál rettenetének átadásában,
mint James Cameron.
Sem Ed Harris és Elizabeth Mastrantonio
fulladozásától az 1989-es A mélység titkában…
Segítség! Félek!
… Danny Nucci Fabriziójáig az utolsó, végzetes merülése során a Titanicban.
Nem beszélve arról, ahogy Jack Dawson lecsúszott
a végtelen mélységbe.
De most?
Ez nagyon jól néz ki.
A víz alatt
könnyű a karakterben maradni, és csak
megélni a jelenetet,
eljátszani, hogy az óceánban vagy,
és kapcsolatba lépni a lénnyel.
Az Avatar: A víz útjában Cameron mozgás-rögzített színészei
stresszmentesen úszkálnak a hullámok közt, az arcuk teljesen kifejezőképes.
Alig vártam a napokat, amikor együtt vagyunk fent,
mielőtt alámerülünk a jelenetbe.
Egyfajta zen-élmény volt, és nagyon összekovácsoló.
Kényelmesnek kellett tűnnie,
mintha csak a lényünk része lett volna.
Egy igazi kaland volt, aminek lehet a neve a víz útja.
Meg kellett tanulnunk a víz útját.
Hogy meggyőzően elő tudjuk adni.
Szóval hogy csinálták?
A válasz Cameronnál és a tenger iránti szereteténél kezdődik.
Ez visszamegy…
a fiatal napjaiba, mikor Jacques Cousteau-t nézte?
Honnan ered?
Jacques Cousteau küldetésének tekintette, hogy a tengert
elhozza nekünk, hogy gondoskodjunk róla, és remélhetőleg sikeresen.
Kanada belsejében éltem.
Messze volt a tenger.
Sosem láttam a saját szememmel, de beleszerettem.
Megtanultam búvárkodni.
Az első nyílt vízi merülésem egy öbölben volt, a falumban,
Chippata Creek-ben, 4,5 méter mélyen.
Szabadmerülés a mélybe, légzőkészülék nélkül;
ilyesmiken tűnődött Cameron, amikor
megoldást keresett arra, hogy játszhatnak a víz alatt.
Visszatértem a szabadmerüléshez úgy 20 évvel ezelőtt,
egyfajta követőjévé váltam.
Be akartam építeni a filmbe.
James Cameron egy vízi ember, kalandozó, felfedező.
Remek érzés segíteni neki valóra váltani az elképzelését.
NÉV: KIRK KRACK FOGLALKOZÁS: SZABADMERÜLŐ SZAKÉRTŐ
Kirk Krack szabadmerülő, tapasztalt oktató,
képes visszatartani a lélegzetét akár hét percig is.
Ezt pedig az Avatar stábjának is megtaníthatja
gondos felügyelet mellett.
Itt is van. Két perc.
Ő félig hal.
Ha beszél vele, észreveheti, hogy másképp veszi a levegőt.
Képezte Tom Cruise-t a Mission: Impossible-ben.
És Margot Robbie-t az Öngyilkos osztagban.
De önöket nem.
Szóval ne próbálják ki otthon.
Mennyi ideig tudta visszatartani a lélegzetét a film előtt?
Úgy egy percig.
Az elején el akartam kerülni.
Idegesítő dolog.
Egy szigeten születtem, otthonosan mozgok a vízben,
de nem érzem magam biztonságban.
Szóval enyhén szólva zavarba ejtő kihívás volt.
2017 nyarán kezdődött
egy utazással Hawaii-ra és megbeszélésekkel.
Gyakorlatilag hetekig iskolába jártunk.
A tüdőben lévő oxigén összenyomódik.
Krack elkezdte megtanítani a technikája csínját-bínját.
A vízben voltunk,
a stáb fele okleveles búvár lett.
A képzés és forgatás
nagyja később, a film nagy tartályaiban történt.
Ebben akár 10 000 hektoliter elfér.
Szinte az egész stáb itt edzett.
Elit légzési technikákkal készültek,
és megnövelt oxigéntartalmú levegőkeverék belégzésével.
A határaidat feszegeted
egy mindenki számára idegen környezetben, tudja?
Egyfajta meditatív, transszerű
állapotba kerülsz, mert nyugodtan kell maradnod.
Nincs más lehetőséged, mint kiüríteni az elméd.
Mert több oxigént emészt fel a lélegzet visszatartása,
mint az, hogy más dolgokon gondolkodsz.
Le sem tudom írni…
milyen érzés 9 méter mélyen lenni a tartályban,
mindent cipelni, ami Neytirihez tartozott,
és várni, hogy Jim felvételt kiáltson, és csak kiengedni.
Az eredmény, mi más lehetne?
Lélegzetelállító volt a stáb minden korosztálya számára.
Kirk Krack odajött hozzám, és azt mondta,
hogy a szereplőválogatáson leírták, hogy szorongok a víztől,
és hogy jobban teljesítettem, mint elképzelték.
És ez sokat jelentett.
A képzés után meddig tudta visszatartani a lélegzetét?
Mozdulatlanul, a víz tetején, arccal lefelé lebegve
- hat és fél percig. - Öt perc 33 másodperc.
- Három perc. - Negyvenkét másodperc.
Versenyeztünk egymással,
hogy ki tudja tovább visszatartani.
Valahol négy és öt perc közt.
Ha négy percig kellett lent lennem,
megoldottam.
Második vagy harmadik vagyok,
de biztos nem első.
Kate Winslet tovább bírja.
Ez az, haver, azt nézd meg!
Ez nem verseny.
De ez az oka annak, hogy a nézők kötetlen szórakozást
és hamisítatlan vidámságot láthatnak A víz útjában.
Hónapokba telt idáig eljutni.
Csodás volt.
Nem volt könnyű, de istenem, megérte!
Lenyűgöző volt.
AVATAR: A VÍZ ÚTJA
Jobbra, kérem!
Nagyon izgatott vagyok.
- Felvétel. - Istenem!
Itt a premier.
Itt a világpremier,
szerencsésnek érzem magam, hogy itt lehetek az Avatar-családdal.
Gyere velem!
Sztárok születtek!
Miért csinálunk filmet? Hogy megnézzék.
Ma este végre megnézhetik,
és az emberek láthatják, miről beszélünk.
Lépjen jobbra, kérem!
Jim annyira elmélyült ebben az Avatarban, és az egészben.
Egy hihetetlenül tiszta univerzumot hozott létre.
Szerintem az egyik legszebb, legcsodásabb, leglenyűgözőbb, legfélelmetesebb,
tudja, minden, amit egy Cameron-filmtől vár.
Szerintem megéri felöltözni,
felvenni egy szép pulcsit, és tudja,
kézen fogni a párját,
a gyermeket, popcornt venni,
és leülni egy családként.
Remélem, megnézik a mozikban,
mert nem fogják megbánni.
Minden filmnek ez a legérdekesebb része, amikor mindent megtettünk,
többet már nem tehetünk, amit eddig nem.
És kikerül a világ elé.
Átadjuk.
És nem tudom, hogyan fogadják az emberek.
Tudom, hogy a film jó, de változott az ízlés?
A világjárvány utáni világot éljük, a streaming korát.
Tudja, együtt majd meglátjuk.
Nyugtalan időszak, de megkönnyebbülés is,
mert megcsináltuk.
A feliratot fordította: Ujvári Zoltán